***Mónosbél Községi Önkormányzat***

***Képviselő-testülete***

*3345 Mónosbél, Kossuth L. u. 3.*

*Tel.: 36/ 554-087*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Mónosbél Községi Önkormányzat***

***Képviselő-testület***

***2022. október 25-i rendkívüli ülésének***

***J E G Y Z Ő K Ö N Y V E***

**Jegyzőkönyv**

**Készült:** Mónosbél Községi Önkormányzat Képviselő-testületének 2022. október 25. napján 10.00 órakor megtartott rendkívüli üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Baranyi Péter programjának meghallgatása
2. Egyéb ügyek, indítványok

Mónosbél, 2022. október 25.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2022. október 25. napján 10.00 órakor megtartott rendkívüli üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné önkormányzati képviselő

Dr. Országh-Matisz Lilla önkormányzati képviselő

Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika jegyző

Szabó Orsolya jegyzőkönyvvezető

**Meghívott vendégek:** Baranyi Péter

**Egyéb jelenlévők:** Farkas Attila

Balogh Alexandra

Varga Sándorné polgármester:

Köszönti a képviselő-testület tagjait, Dudásné dr. Géczi Erika jegyzőt, valamint Baranyi Péter országos roma önkormányzati képviselőt. A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. Baranyi Péter programjának meghallgatása
2. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. **NAPIREND**

**Baranyi Péter programjának meghallgatása**

Varga Sándorné polgármester:

Elmondja, hogy Baranyi Péter megkereste és segítségét kérte a Mónosbéli családok megsegítésében. Megkéri Baranyi Pétert, hogy ismertesse a programját.

Baranyi Péter:

Elmondja, hogy a családok megsegítése a programja. Eddig Mikófalván és Bélapátfalván segítette a családokat, de jelzeték felé, hogy Mónosbélben is szükség lenne a segítségére.

Varga Sándorné polgármester:

Kérdezi, hogy milyen forrásból támogatja a családokat a településeken.

Baranyi Péter:

Elmondja, hogy a saját tiszteletdíjából támogatja a családokat, valamint a vállalkozása bevételéből, még akkor is ha neki nem marad még kenyérre sem.

Varga Sándorné polgármester:

Kérdezi, hogy a támogatás milyen nyomtatványon igényelhető, hogyan történik az elszámolás a kifizetést követően?

Baranyi Péter:

Elmondja, hogy nem kell semmilyen nyomtatványt kitölteni, csak kérni kell és ő ad. A saját tiszteletdíjával nem kell elszámolni senki felé.

Varga Sándorné polgármester:

Tudomása van róla, hogy temetési segélyt ad a családoknak, de azt nem érti, hogy miért Önt kell felhívni először, ha elhunyt egy családtag.

Baranyi Péter:

Elmondja, hogy azért mert ő tud segíteni. Kapcsolatban áll egy temetkezési vállalkozóval és így kedvezményesen lehet eltemettetni az elhunytat.

Antal József alpolgármester:

Elmondja, hogy szerinte nem kellene kikötni, hogy melyik vállalkozóval lehet csak temettetni. Az önkormányzat a temetési segélyt nem a vállalkozónak adja, hanem az elhunyt hozzátartozójának.

Varga Sándorné polgármester:

Újból megkéri Baranyi Pétert, hogy ismertesse a programját, mert nem derült ki, hogy mit is ért az alatt, hogy a családok megsegítése. Kérdezi, hogy mint magánember, vagy mint roma országos önkormányzati képviselő segíti a családokat.

Baranyi Péter polgármester:

Elmondja, hogy a programja a családok megsegítése. Aki kérelmez nála szóban, vagy messengeren az kap tőle segítséget. Az adományokat, mint magánember adja a rászoruló családoknak.

Varga Sándorné polgármester:

Kérdezi, hogy milyen szervezet, vagy önkormányzat tulajdonában van az a falubusz, amivel az ülésre is érkezett, mert tudomása szerint magánemberként nem lehet pályázni Magyar Falu Programos falubuszra.

Baranyi Péter:

Elmondja, hogy a megyei egyesület tulajdonában van a falubusz.

Farkas Attila:

Kérdezi, hogy milyen költségvetésből gazdálkodik.

Baranyi Péter:

Elmondja, hogy nincs költségvetése, mert a saját tiszteletdíjából segíti a rászoruló családokat.

Varga Sándorné polgármester:

Szerinte, a legjobban visszatetsző momentum, hogy a segítséget amit ad, azt reklámozza. Az önkormányzat is segíti a rászorulókat, de szigorú elszámolás, valamint rendeletben meghatározottak alapján.

Baranyi Péter:

Szerinte, a képviselő-testületi tagok is lemondhatnak a tiszteletdíjukról és odaadhatják a rászoruló családoknak.

Farkas Attila:

Kérdezi, hogy a tiszteletdíj összege véges, mégis hogy tud ennyi családon segíteni.

Baranyi Péter:

A kérelmek nem egyszerre érkeznek be.

Varga Sándorné polgármester:

Elmondja, hogy számára nem derült ki Baranyi Péter programjának célja, és az hogy mit is foglal magába a családok megsegítése.

**II. NAPIREND**

**Egyéb ügyek, indítványok**

Varga Sándorné polgármester:

Kérdezi, van-e valakinek észrevétele, indítványa egyéb ügyekben.

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Dudásné dr. Géczi Erika

polgármester jegyző